Dalia Tamulevičiūtė (1940)

Dalia (tikr. Adelė) Tamulevičiūtė (1940 m. rugsėjo 30 d. Varėnoje – 2006 m. birželio 1 d. Vilniuje) – Lietuvos režisierė, pedagogė.

Biografija 
1971 m. baigė teatro režisūros studijas Lunačiarskio teatro meno institute Maskvoje. Nuo 1971 m. dėstė Lietuvos valstybinėje konservatorijoje. Lietuvos teatro ir muzikos akademijos profesorė. Per pedagoginio darbo metus nuo 1971 m. išleido aštuonias dramos teatro aktorių laidas.
Buvo ištekėjusi už Josifo Stalino anūko Aleksandro Burdonskio.

1971–1973 m. Lietuvos valstybinio jaunimo, 1973–1974 m. Kauno valstybinio dramos teatro režisierė. 1975–1991 m. Lietuvos valstybinio jaunimo teatro vyriausioji režisierė. Per 18 darbo metų Jaunimo teatre režisierė sukūrė daugiau kaip 30 įvairaus žanro įsimintinų spektaklių. Statė spektaklius ir Kauno dramos bei Rusų dramos teatruose. 1978 m. LSSR nusipelniusi meno veikėja. 2003 m. įvertina Vyriausybės premija už Lietuvos menui ir kultūrai reikšmingus darbus.

D. Tamulevičiūtės sveikata sušlubavo 2005 m. rugsėjį po Jaunimo teatre įvykusios spektaklio „Ožka, arba Kas ta Silvija?“ premjeros. Režisierę ištiko insultas, vėliau jis pasikartojo. Palaidota Senosios Varėnos kapinėse.

Kūryba 
 1970 m. T. Jan. Mergaitė ir pavasaris
 1971 m. Agnieszka Osiecka. Trešnių skonis
 1971 m. Leonid Žuchovickij. Vieni, be angelų
 1972 m. Enn Vetemaa. Vakarienė penkiems
 1974 m. Tennessee Williams. Geismų tramvajus
 1974 m. Jean Anouilh. Medėja
 1975 m. Kostas Kubilinskas. Bebenčiukas
 1975 m. Nuogi karaliai
 1975 m. Rustam Ibrahimbekov. Prisilietimas
 1976 m. Vladimiras Majakovskis. Blakė
 1976 m. Saulius Šaltenis. Škac, mirtie, visados škac
 1976 m. Saulius Šaltenis, Leonidas Jacinevičius. Ugnies medžioklė su varovais
 1977 m. Sigitas Geda, Saulius Šaltenis. Komunarų gatvė
 1978 m. Saulius Šaltenis. Jasonas
 1978 m. Romualdas Granauskas. Rožės pražydėjimas tamsoj
 1979 m. Aleksejus Tolstojus. Auksinis raktelis, arba Buratino nuotykiai
 1979 m. Antonas Čechovas. Žuvėdra
 1981 m. F. Kalas. Keturiese vidurnaktį
 1981 m. Aivaras Mockus, Gytis Padegimas. Nykštukas Nosis
 1981 m. Aleksandras Chmelikas. O vis dėlto ji sukasi?
 1982 m. Liudmila Razumovskaja. Brangioji mokytoja
 1982 m. Saulius Šaltenis. Škac, mirtie, visados škac
 1983 m. C. Higgins, J.-C. Carrière. Haroldas ir Modė
 1984 m. Viktoras Rozovas. Brolis Alioša
 1984 m. Saulius Šaltenis. Tėvynės ilgesio dainos
 1985 m. Vasilijus Šukšinas. Muzikos pamokos
 1986 m. Jean Cocteau. Abejingas gražuolis
 1989 m. William Luce. Amhersto atsiskyrėlė
 1991 m. pagal Tennessee’į Williamsą. Gyvenimo geismas
 1991 m. Tennessee Williams. Stiklinis žvėrynas
 1992 m. Miestelėnas bajoras
 1997 m. Michailas Bulgakovas. Moljeras
 1998 m. Tariamasis ligonis
 1999 m. Atviroje jūroje
 1999 m. John Murrell. Memuarai
 1999 m. Nikolajus Erdmanas. Savižudis
 2000 m. Jon Fosse. Motina ir sūnus
 2001 m. Aleksandras Ostrovskis. Be kaltės kalti
 2003 m. Aleksejus Slapovskis. Bausti negalima pasigailėti
 2003 m. Vasilijus Šukšinas. Iki trečiųjų gaidžių
 2004 m. Skapeno klastos
 2004 m. Miro Gavran. Viskas apie moteris

Šaltiniai

Nuorodos 
 Lietuvos Rusų dramos teatras – Dalia Tamulevičiūtė 

Lietuvos režisieriai
Lietuvos pedagogai